open-index/open-wikipedia-markdown huggingface dataset:
Suomen teollisuus

**Suomen teollisuus** on Suomen talouden osa-alueista toiseksi suurin palvelutuotannon jälkeen. 

Teknologiateollisuus on kasvanut 1990-luvun alun laman jälkeen nopeasti ja on nykyään suurin teollisuuden ala. Siihen lasketaan elektroniikka- ja sähköteollisuus, kone- ja metallituoteteollisuus sekä metallien jalostus, joista osuuttaan on kasvattanut lähinnä elektroniikka- ja sähköteollisuus. Teollisuuden myydyn tuotannon arvo jakaantui nimikkeiden toimialan mukaan vuonna 2015 suurimmilla aloilla seuraavasti:
* metalliteollisuus 41&nbsp;%
* kemianteollisuus 21&nbsp;%
* metsäteollisuus 20&nbsp;%
* elintarvike-, juoma- ja tupakkateollisuus 11&nbsp;%
* muu tehdasteollisuus 5&nbsp;%
* kaivostoiminta 1,5&nbsp;%
* tekstiili- ja nahkateollisuus 0,6&nbsp;%.

## Suurimpia aloja
Metalliteollisuus voidaan jakaa seitsemään alaan: kaivostoiminta, metallien perusteollisuus, metallituoteteollisuus, koneteollisuus, sähkö- ja elektroniikkateollisuus sekä kulkuneuvoteollisuus. Suomalaisen metalliteollisuuden tuotteista noin puolet menee vientiin.

Metalliteollisuuden osa-alueista meriteollisuus on yksi Suomen keskeisistä teollisuudenaloista. Suomalaisella laivanrakennuksella on pitkä historia. Meriteollisuus muodostuu telakoista, meriteknisen alan kokonaistoimittajista, suunnittelutoimistoista, järjestelmä-, laite- ja materiaalitoimittajista sekä offshore-teollisuudesta. Offshore-teollisuus valmistaa esimerkiksi merenalaisille öljy- ja kaasukentille etsintä- ja tuotantokalustoa. Meriteollisuuden liikevaihto on lähes kuusi miljardia euroa ja ala työllistää 20 000 suomalaista.

Kemianteollisuuden  osuus Suomen teollisuustuotannosta ja teollisuuden tavaraviennistä vuonna 2014 oli lähes neljännes. Kemianteollisuus työllistää Suomessa suoraan noin 34 000 henkilöä.

Metsäteollisuus tuottaa nykyisin noin viidesosan Suomen vientituloista, hiukan pienemmän osan koko teollisuustuotannosta ja noin 15 % teollisuuden työpaikoista. Sen osuus Suomen taloudesta on pienentynyt 1960-luvun jälkeen merkittävästi.

## Lähteet

## Aiheesta muualla
Isosyaanihappo

**Isosyaanihappo** (HNCO) on keskivahva epäorgaaninen happo. Yhdistettä voidaan käyttää muun muassa orgaanisen kemian synteeseissä. Isosyaanihapon suolat ja esterit ovat isosyanaatteja.

## Ominaisuudet

Huoneenlämpötilassa isosyaanihappo on väritöntä nestettä tai kaasua. Sillä on kaksi tautomerista muotoa, jotka ovat isosyaanihappo ja syaanihappo. Näistä muodoista isosyaanihappo on stabiilimpi, ja ne esiintyvät tasapainossa, jossa noin 97&nbsp;% on isosyaanihappoa ja 3&nbsp;% on syaanihappoa. Yhdiste liukenee veteen sekä useisiin orgaanisiin liuottimiin muun muassa dietyylieetteriin, tetrahydrofuraaniin, tetrakloorimetaaniin ja tolueeniin. Isosyaanihappo on keskivahva happo ja sen p''K''<sub>a</sub>-arvo on 3,66. Vesiliuos hydrolysoituu hitaasti ammoniakiksi ja hiilidioksidiksi. Isosyaanihappo trimerisoituu helposti syanuurihapoksi, joka hajoaa uudelleen isosyaanihapoksi kuumennettaessa yli 360&nbsp;°C:n lämpötilaan.

## Valmistus ja käyttö
Isosyaanihappoa voidaan valmistaa joko syanuurihapon tai urean pyrolyysillä ja muodostuva kaasu johdetaan kloroformiin, tetrakloorimetaaniin tai tetrahydrofuraaniin. Vesiliuoksia voidaan valmistaa myös syanaattisuoloista, kuten natriumsyanaatista, ja laimeista hapoista. Käytettyjä happoja ovat muun muassa vetykloridi, etikkahappo, oksaalihappo ja steariinihappo.
:C3H3N3O3 → 3 HNCO
:H+ + NCO- → HNCO

Isosyaanihappoa voidaan käyttää orgaanisen kemian synteeseissä isosyanaattien, allofanaattien ja eräiden heterosyklisten yhdisteiden valmistuksessa.

## Karbamylaatio
Karbamylaatioksi sanotaan reaktiota, jossa isosyaanihappo liittyy amiiniin, guanidiiniryhmään tai tioliin. Isosyanaatti on reaktion elektrofiili. Karbamylaatio voi tapahtua joillekin proteiineille translaation jälkeisesti eli post-translationaalisesti. Proteiinien kohdalla amiini voi olla esimerkiksi lysiinin sivuketju, jolloin lysiinistä muodostuu homositrulliini. Guanidiiniryhmän kohdalla kyse voi olla esimerkiksi arginiinin sivuketjusta. Tiolin tapauksessa taas kyse voi olla vaikkapa kysteiinistä. Primäärisen amiinin (RNH2) karbamylaatiossa muodostuu karbamidi- eli ureajohdannainen (RNHC(O)NH2):
:HNCO + RNH2 → RNHC(O)NH2

## Lähteet

## Aiheesta muualla
* PubChem: Isocyanic acid
Suomen palvelutuotanto

**Suomen palvelutuotanto** on alkutuotannon ja teollisuuden ohella yksi tuotannonaloista, joihin Suomen talous usein jaetaan.

Kaksi kolmasosaa Suomen bruttokansantuotteen arvosta on palveluja. Yksityiset palvelut kattavat niistä lähes kolme neljäsosaa. Yksityisistä palvelualoista ovat tuotannon määrällä mitattuina merkittävimpiä kauppaa, liikennettä ja liike-elämää palvelevat toimialat.

Vuonna 2008 yksityisten palvelujen arvo oli 75,8 miljardia euroa, ja sen rakenne jakaantui seuraavasti:
* kauppa 16,2 mrd.
* liike-elämän palvelut 14,7 mrd.
* kiinteistöpalvelut 14,3 mrd.
* kuljetus ja tietoliikenne 12,6 mrd.
* rahoitus ja vakuutus 4,5 mrd.
* hotellit ja ravintolat 2,6 mrd.
* terveydenhuolto- ja sosiaalipalvelut 2 mrd. (vain yritysten osuus)
* koulutus 0,3 mrd. (vain yritysten osuus)
* yritysten osuus muista yhteiskunnan palveluista 2,7 mrd.

Palveluyrityksen voi usein perustaa pienemmällä pääomalla kuin teollisuusyrityksen. Palvelualoilla perustetaankin paljon uusia yrityksiä. Osa palvelualoista työllistää paljon työntekijöitä, kuten esimerkiksi kauppa sekä sosiaali- ja terveyspalvelut. Kuljetus ja kiinteistöalat vaativat sen sijaan paljon pääomia. Tietojenkäsittely ja tietoliikenne ovat toisaalta luonteeltaan tietointensiivisiä korkean teknologian aloja.

Digitalisaatio aiheuttaa palvelusektorilla rakennemuutosta kun työpaikkoja katoaa joiltakin aloilta ja syntyy toisille aloille.

Osalla palvelunaloista tuottavuuden on raportoitu kasvaneen 2000-luvulla. Osa kasvusta johtuu siitä, että työ on siirtynyt asiakkaalle, joka hakee itse tavarat hyllystä ja maksaa laskut omalla tietokoneellaan. Toisaalta julkisten palveluiden tuottavuus on heikentynyt. Työvoimavaltaisten palvelualojen tuottavuutta on vaikea parantaa.

## Suurimpia aloja
Kaupan ala on suurimpia toimialoja. Alalla tehdään myynti- ja palvelutyötä. Siihen kuuluvat tukku-, vähittäis- ja verkkokauppa sekä suoramyynti. Alalle tyypillistä on sesongit ja ruuhkahuiput, jolloin palkataan tilapäistä työvoimaa. Kaupan alan työllisissä on suhteellisen paljon osa-aikaisia työntekijöitä ja nuorten osuus työllisistä on suuri. Vähittäiskauppaa harjoittava Kesko oli Suomen viidenneksi suurin yritys vuonna 2014.

Liike-elämän palvelut sisältävät
# Laki-, tilinpito-, hallinto- ja PR-palvelut
# Mainonta-, markkinointitutkimus- ja gallup-kyselypalvelut
# Tutkimus- ja kehittämispalvelut

Kiinteistöpalveluihin kuuluvat asuntojen ja muiden kiinteistöjen omistus, vuokraus, välitys ja kauppa, sekä kiinteistönhuolto ja isännöinti. Tällä alalla toimiva ISS työllisti vuonna 2012 noin 12&nbsp;000 suomalaista.

Kuljetus ja tietoliikenne käsittävät matkustajien tai tavaroiden kuljettamisen rautateitse, maanteitse, putkikuljetuksena, vesiteitse tai ilmateitse sekä siihen liittyvät tukitoiminnot. Tähän luokkaan kuuluvat myös posti- ja tietoliikennetoiminnot sekä kuljetusvälineiden vuokraus. Vuonna 2012 Suomen työllistävin yritys oli Itella, joka tarjosi työpaikan lähes 20&nbsp;000 suomalaiselle. Myös VR työllisti tuolloin yli 10&nbsp;000 suomalaista.

## Lähteet

## Aiheesta muualla
*
Saint Joseph (Dominican alue)

**Saint Josephin alue** on yksi Karibianmerellä sijaitsevan Dominican saarivaltion kymmenestä hallinnollisesta alueesta. Alueen pinta-ala on 120,1 neliökilometriä ja väkiluku vuonna 2011 oli 5&nbsp;637.

## Lähteet

## Aiheesta muualla
Handolinin silta

**Handolinin silta** (Handolinska bron) Tornionjoen yli oli vuoteen 1929 asti ainoa siltayhteys Haaparannan ja Tornion välillä. Sama nimi on vuonna 2008 valmistuneella sillalla.

Noin 700 metriä pitkän sillan rakennutti yksityishenkilö, lennätinreviisori
(telegrafdirektör) Karl Handolin, jonka mukaan silta myös sai nimensä. Se rakennettiin vuosina 1886-1887.
Silta oli maksullinen kävelysilta. Maksu tapahtui poletilla, koska sillan eri päissä oli käytössä eri valuutta. Poletti oli tähän tarkoitukseen lyöty, siinä olivat tunnuskirjaimet B K H ja sen nimellisarvot olivat viisi penniä ja viisi äyriä.

Ensimmäisen maailmansodan aikana Tornio oli vilkas läpikulkupaikka. Sen kautta kulki mm. jääkäriliikkeen etappireittejä Ruotsin kautta Saksaan. Handolinin sillan Tornion puoleista päätä vartioivat tuolloin rajavartijat, tullivartijat ja venäläiset santarmit.

Handolinin silta korvattiin  pengertiellä, joka valmistui vuonna 1929.
## Lähteet
*
* 
* 
### Viitteet

## Aiheesta muualla
* Ale Rivinoja : "Maailmanportti" on nyt purettu ja myyty - huutokaupalla, Hakkapeliitta, 9.6.1931, nro 23, s. 6, Kansalliskirjaston digitaaliset aineistot
Saku Kvist

**Saku Kvist** (s. 18. huhtikuuta 1995 Kotka) on uransa lopettanut suomalainen jalkapalloilija. Hän oli pelipaikaltaan keskikenttäpelaaja.

Kvist on Peli-Karhujen ja FC KooTeePeen kasvatti. Hän debytoi KooTeePeen edustusjoukkueen paidassa Ykkösessä kaudella 2010 vain 15-vuotiaana. Kvist pelasi KooTeePeen paidassa vuosina 2010–2013 39 ottelua. Elokuussa 2013 Kvist siirtyi lainalle saman sarjan JIPPOon, jonka riveissä hän pelasi loppukauden. Kvist siirtyi seuraavaksi kaudeksi pysyvästi joukkueeseen. Huhtikuussa 2015 hän solmi sopimuksen PS Kemi Kingsin kanssa. Hän pelasi kaudella 25 Ykkösen ottelua, onnistuen kerran maalinteossa. Kvist juhli kauden päätteeksi myös Ykkösen voittoa ja nousua Veikkausliigaan. Veikkausliigassa Kvist teki ensiesiintymisensä huhtikuussa 2016 tullen vaihdosta kentälle Seinäjoen Jalkapallokerhoa vastaan.

Kvist pelasi Suomen poikamaajoukkueissa 24 ottelua 2010–2014.

## Saavutukset
**Seurajoukkuetasolla**
*Ykkönen 2015

## Lähteet
Thorild Bröderman

**Thorild (Torild) Abraham Georg Bröderman** (16. helmikuuta 1883 Tukholma, Ruotsi – 8. lokakuuta 1952) oli ruotsalaissyntyinen oopperalaulaja, joka vaikutti pääasiassa Suomessa. Hän lauloi Suomalaisessa oopperassa ja näytteli useissa suomalaisissa elokuvissa. 

Brödermanin vanhemmat olivat postivirkailija Georg Axel Bröderman ja Augusta Charlotta Gustafsson. Hän avioitui Sanna Mathilda Sallménin kanssa 1908.

Bröderman kävi koulua Tukholmassa, josta valmistui 1897. Hän valmistui kemigrafiksi 1898 ja purjehti valtamerillä vuosina 1898–1901. Hän opiskeli laulua ja näyttelemistä 1904–1905 ja teki opintomatkoja Ranskaan ja Italiaan 1913 ja 1914. Hän työskenteli kemigrafina 1901–1902 ja sitten englannin kielen kirjeenvaihtajana 1902–1904.

Bröderman teki oopperakiertueita Ruotsin maaseudulla 1904–1905, esiintyi Oscars-teatterissa Tukholmassa 1906 ja toimi Albert Ranftin kiertueen johtajana 1907. Kesät 1905–1907 hän oli Kaivohuoneen teatterissa Helsingissä ja muutti 1908 Suomeen pysyvästi. Hän toimi solistina ooppera- ja oratorioesityksissä Helsingissä, Turussa ja Viipurissa ja piti ensimmäisen konserttinsa Helsingissä 1911. Hän lauloi Kotimaisessa oopperassa (Suomalainen ooppera) vuoteen 1925 ja toimi sen jälkeen laulunopettajana. Hän esiintyi glunttilaulajana, ja hänen yhdessä William Hammarin kanssa ainakin kymmenen vuotta pitämänsä yhteiset gluntti-konsertit olivat hyvin suosittuja. Niiden ohjelmistossa oli pääasisa ruotsalaisen Gunnar Wennerbergin Gluntarne-kokoelman duettoja.

Bröderman lauloi Oopperassa vuosina 1911–1925 keskeisten oopperoiden bassorooleja. Bördermanin elokuvaura Suomessa koostuu varsinaisesti neljästä elokuvasta, joista kaksi oli mykkäkauden elokuvia. Viides elokuvarooli hänellä oli *[[Roinilan talossa (elokuva)|Roinilan talossa]]*, mutta rooliluettelossa ei mainittu hänen nimeään.

## Filmografia
* *[[Pohjalaisia (vuoden 1925 elokuva)|Pohjalaisia]]* (1925) vallesmanni
* *[[Muurmanin pakolaiset]]* (1927) Braunin isä
* *[[Tukkipojan morsian]]* (1931) Erkin isä
* *[[Roinilan talossa (elokuva)|Roinilan talossa]]* (1935) tuomari (kreditoimaton)
* *[[Pohjalaisia (vuoden 1936 elokuva)|Pohjalaisia]]* (1936) vallesmanni

## Lähteet

## Aiheesta muualla
*
Talviuniversiadit 1970

**VI [[Universiadit|Talviuniversiadit]]** järjestettiin Suomessa Rovaniemellä 3.–9. huhtikuuta 1970. Suomessa kisoista käytettiin myös nimeä Polar Universiadit.

Pohjoismaisten hiihtolajien ja pikaluistelun kilpailut käytiin Rovaniemellä, alppihiihto Pyhätunturilla, jääkiekko Tampereella ja taitoluistelu Helsingissä.

## Urheilulajit
Kilpailuissa jaettiin mitaleja 24 eri urheilulajissa.

(Suluissa oleva numero kertoo lajin kilpailutapahtumien määrän)
* Alppihiihto (5)
* Jääkiekko (1)
* Maastohiihto (4)
* Taitoluistelu (4)
* Yhdistetty (1)
* Mäkihyppy (1)
* Pikaluistelu (8)

## Osallistujamaat

## Mitalitaulukko

## Lähteet
* Kilpailuista nojankielisellä sivustolla 

### Viitteet
Hyrymäki

**Hyrymäki** on Lappeenrannan kaupunginosa. Se sijaitsee kaupungin eteläisellä alueella valtatie 6:n eteläpuolella noin kahden kilometrin päässä keskustasta.

Hyrymäestä tuli osa Lappeenrantaa vuoden 1967 kuntaliitoksessa, mitä ennen se kuului Lappeeseen. Vuoden 1932 esikaupunkiliitoksessa kaupungin eteläraja oli vedetty läheisen Juvakan (Myllymäen) kansakoulun tuntumaan, ja myös Lauritsalan kauppalan raja kulki lähellä. Hyrymäen asutus, parikymmentä omakotitaloa, on keskittynyt Hyrymäenkadun varrelle.

Suurin osa Hyrymäestä on teollisuusaluetta. Kaupunginosassa on myös tavarataloja, suuria huonekaluliikkeitä, syyskuussa 2009 avattu kauppakeskus Family Center ja paras lounaspaikka -äänestyksissä menestynyt kahvila-ravintola. Hyrymäenkadun ja Eteläkadun risteyksessä on aikoinaan ollut Karjakunnan teurastamo.

Kaupunginosaa rajaavat valtatie 6 pohjoisessa, Viistokatu idässä, Karhuvuoren kenttä ja Kaarelankatu etelässä ja  Vanha Viipurintie (ent. Seututie 390) lännessä. Hyrymäen naapurikaupunginosia ovat Harapainen, Tirilä, Karhuvuori, Myllymäki ja Reijola.

## Lähteet

## Aiheesta muualla

* Kaupunginosan esittely Lappeenrannan kaupungin sivustolla 
* Lappeenrannan Eteläalueen asukasyhdistys
Saint Andrew (Grenada)

**Saint Andrewin alue** on yksi Grenadan kuudesta hallinnollisesta alueesta.  Se sijaitsee maan itäosassa. Alueen pinta-ala on 99&nbsp;km² ja väkiluku vuonna 2011 oli 25&nbsp;772. Se on alueista pinta-alaltaan suurin ja väkiluvultaan toiseksi suurin. Alueen pääkaupunki on Grenville.

## Lähteet
Voittamaton (vuoden 1964 elokuva)

**Voittamaton** (, , ) on vuonna 1964 valmistunut italialais-ranskalais-länsisaksalainen lännenelokuva. Sen on ohjannut Mario Costa alias J. W. Fordson. Elokuvan sankaria Buffalo Billiä esittää yhdysvaltalainen Gordon Scott.

## Juoni
Buffalo Billiksi kutsuttu eversti William Cody ryhtyy selvittämään, kuka myy aseita Keltaisen Käden johtamille intiaaneille. Tilannetta rauhoittakseen hän yrittää saada intiaanipäällikkö Viisaan Ketun solmimaan rauhan liittovaltion joukkojen kanssa. Keltainen Käsi apureineen kaappaa Viisaan Ketun tyttären ja lavastaa sotilaat syyllisiksi. Sota syttyy, mutta Buffalo Bill saa sen pian loppumaan ja kukistaa Keltaisen Käden kaksintaistelussa.

## Näyttelijät

## Tuotanto
*Voittamaton* on yksi varhaisimmista Italiassa tehdyistä lännenelokuvista. Se muistuttaa tyyliltään perinteisiä Hollywood-westernejä ja saksalaisia Winnetou-elokuvia ja sisältää myös hiipumassa olleen peplum-tyylilajin aineksia. Ohjaaja Mario Costan mukaan kuvaukset alkoivat jo vuonna 1962 tai 1963, mutta elokuvan julkaiseminen myöhästyi, jolloin se jäi auttamatta uudenlaisen spagettiwestern-tyylin luoneen Sergio Leonen *[[Kourallinen dollareita]]* -elokuvan jalkoihin.

Elokuva on kuvattu Elioksen studioilla Roomassa sekä ulkokuvien osalta Italiassa ja Espanjassa. Tunnistettavia maisemia ovat Monte Gelaton vesiputoukset Trejan laaksossa, Tolfan sola, Grotte di Salonen luolat sekä La Pedrizan kalliomuodostelmat ja Santillanan tekojärvi Espanjassa Manzanares el Realin lähellä. Tarinan mukaan Mario Brega mursi Tarzan- ja peplum-elokuvistaan tunnetun Gordon Scottin nenän kapakkatappelun kuvauksissa. Sävyiltään perinteinen western-musiikki on Carlo Rustichellin käsialaa.

## Lähteet

## Aiheesta muualla
* 
*
Aleksi Gullsten

**Aleksi Gullsten** (s. 22. maaliskuuta 1993) on suomalainen jalkapalloilija, joka pelaa hyökkääjänä Ruotsin nelostasolla Division 2:ssa IFK Luleån riveissä. Gullsten on pelannut Veikkausliigassa PS Kemin riveissä yhteensä 57 ottelua.

## Seurajoukkueet

Aleksi Gullstenin pelaajaura aikuisten tasolla alkoi kaudella 2010, kun hän nousi Kakkosessa pelanneen TP-47:n kokoonpanoon. Gullsten pelasi kaudella 2010 kahdeksan ottelua ja kuuden kauden aikana yhteenä 98 Kakkosen ottelua. Gullsten teki Kakkosessa yhteensä 12 maalia.

Gullsten siirtyi kaudeksi 2016 Veikkausliigassa pelanneeseen PS Kemiin. Gullsten debytoi Veikkausliigassa 9. huhtikuuta 2016 ottelussa PS Kemi–SJK. Gullsten pelasi kausina 2016–2017 yhteensä 57 liigaottelua, joissa hän teki kaksi maalia. PS Kemi oli kaudella 2016 Veikkausliigassa yhdeksäs ja kaudella 2017 kymmenes.

Kaudeksi 2018 Gullsten siirtyi Ykkösen AC Ouluun. Hän pelasi kausina 2018–2019 yhteensä 34 Ykkösen ottelua, ja teki niissä viisi maalia. Gullsten siirtyi elokuussa 2019 Ruotsin nelostasolle Division 2:een IFK Luleån riveihin.

## Lähteet

## Aiheesta muualla

* Aleksi Gullsten Palloliiton sivuilla 
* Aleksi Gullsten Veikkausliigan sivuilla
* Aleksi Gullsten Soccerwayn sivuilla
Since the Day It All Came Down

__NOTOC__
**Since the Day It All Came Down** on Insomniumin toinen studioalbumi, joka julkaistiin 5. huhtikuuta 2004. Vuonna 2011 levy-yhtiö Back On Black julkaisi albumista 2LP-painoksen.

## Kappaleet
#
#
#
#
#
#
#
#
#
#
#

## Kokoonpano
### Yhtye
* Niilo Sevänen – laulu, basso
* Ville Friman – kitara
* Ville Vänni – kitara
* Markus Hirvonen – rummut

### Vierailevat muusikot
* Jone Väänänen – kosketinsoitin
* Aleksi Munter – kosketinsoitin (kappaleet 6 ja 11)
* Laura Naire – sello

### Tuotanto
* Jone Väänänen – tuottaja, äänittäjä, miksaaja
* Mika Jussila – masteroija (Finnvox)
* Timo Pekkarinen – avustava äänittäjä
* Jarno Lahti – kansikuva
* Sakari Lindell – valokuvat

## Arvostelut
* AllMusic: 
* Chronicles of Chaos: 
* Imperiumi.net: 
* Metal Review: 8.3/10
* Soundi: 

## Lähteet

## Aiheesta muualla
* 
* ''Since the Day It All Came Down'' discogs.com -sivustolla
John Hynes

**John Hynes** (s. 10. helmikuuta 1975 Warwick, Rhode Island, Yhdysvallat) on yhdysvaltalainen jääkiekkovalmentaja. Nykyisin hän valmentaa NHL-seura Minnesota Wildia.

Hynes on valmentanut Yhdysvaltojen alle 18-vuotiaiden sekä alle 20-vuotiaiden maajoukkueita useissa arvokisoissa vuosien 1998–2008 välillä. Alle 18-vuotiaiden valmentajana Hynes on ollut voittamassa kultaa, hopeaa sekä pronssia. Lisäksi alle 20-vuotiaissa hän on voittanut kaksi maailmanmestaruutta.

Hynes toimi USA Hockey National Team Development Programin sekä Yhdysvaltojen nuorten maajoukkueiden päävalmentajana vuodet 2003–2009. Kaudeksi 2009–2010 hän siirtyi AHL-seura Wilkes-Barre/Scranton Penguinsin apuvalmentajaksi. Seuraavaksi kaudeksi hän siirtyi joukkueen päävalmentajaksi. Hynes valittiin heti ensimmäisellä päävalmentajakaudellaan AHL:n parhaaksi valmentajaksi. Hän toimi Penguinsin päävalmentajana kauteen 2014–2015 asti.

Kesäkuussa 2015 NHL-seura New Jersey Devils nimesi Hynesin seuraavan kauden päävalmentajakseen Scott Stevensin ja Adam Oatesin korvaajaksi. Hänestä tuli samalla 40-vuotiaana NHL:n historian nuorin päävalmentaja.

Joulukuussa 2019 Hynes sai potkut Devilsin päävalmentajan tehtävästä.

Tammikuussa 2020 Nashville Predators palkkasi Hynesin uudeksi päävalmentajakseen.

Toukokuussa 2023 Hynes sai potkut Predatorsin päävalmentajan tehtävästä.

Marraskuussa 2023 Minnesota Wild palkkasi Hynesin päävalmentajakseen potkut saaneen Dean Evasonin tilalle.

## Lähteet
* 

### Viitteet
Pinja Kanon

**Pinja Kanon** on suomalainen näyttelijä ja DJ. Hän on esittänyt Iida Mustosen roolia televisiosarjassa *[[Salatut elämät]]*. Alun perin hänen oli tarkoitus näytellä sarjassa hahmon alkuperäisesittäjän Rosa Rusasen sairausloman ajan, mutta syyskuussa 2017 hän vahvisti saaneensa roolin vakituisesti. Kanon näyttelee samaista roolia myös spin-off-sarjassa *[[Bikineitä ja timantteja]]*.

Ennen *Salattuja elämiä* Kanon on työskennellyt muun muassa Sini Sabotagen keikka-dj:nä. Hän esiintyy myös Sabotagen ”Muuta ku mä” ja ”Eläin” -kappaleiden musiikkivideoilla. Hän on ollut myös vuodesta 2012 lähtien mukana Ilves-Teatterin toiminnassa.

## Filmografia

## Lähteet
Pohjoismaiset hiihtolajit talviuniversiadeissa 1970

**Pohjoismaiset hiihtolajit [[Talviuniversiadit 1970|vuoden 1970 talviuniversiadeissa]]** kilpailtiin 3.-9. huhtikuuta Rovaniemen välittömässä läheisyydessä Ounasvaaran alueella.

## Miesten hiihto

## Naisten hiihto

## Miesten yhdistetty

## Miesten mäkihyppy

Suomalaismenestys:
10. Seppo Hyvärinen 195,4 (78,5 - 77,0)

## Lähteet
* Kilpailuista norjankielisellä sivustolla
In the Halls of Awaiting

__NOTOC__
**In the Halls of Awaiting** on Insomniumin esikoisalbumi, joka julkaistiin 30. huhtikuuta 2002.

## Kappaleet
#
#
#
#
#
#
#
#
#
#

## Kokoonpano

### Yhtye
* Niilo Sevänen – laulu, basso
* Ville Friman – kitara
* Ville Vänni – kitara
* Markus Hirvonen – rummut

+

* Varpu Vahtera – kosketinsoitin

### Tuotanto
* Anssi Kippo – miksaaja
* Mika Jussila – masteroija
* Jone Väänänen – äänittäjä
* Heikki Kokkonen – valokuvat
* Sakari Lindell – valokuvat
* Ville Kaisla – grafiikka

## Arvostelut
* Metal Reviews: 76/100
* Soundi: 
* Sputnikmusic: 

## Lähteet

## Aiheesta muualla
* 
* ''In the Halls of Awaiting'' discogs.com -sivustolla
Quedex

**Quedex** eli **The** **Quest for Ultimate Dexterity** on Stavros Fasoulasin suunnittelema ja kehittämä pulmapeli, jonka Thalamus julkaisi Commodore 64:lle vuonna 1987. Se oli Fasoulasin kolmas ja samalla viimeinen peli Commodore 64:lle. 

Pelissä on kymmenen erilaista kenttää, joissa pelaajan täytyy ohjata hopeista kuulaa ja löytää pakoreitti. Kentät voi pelata haluamassaan järjestyksessä.

Pelin julkaisi Amigalle Epyx nimellä **Mindroll** tai **Mind-Roll**.

## Kehitys
Stavrosin mukaan *Quedex* oli hänen Commodore 64 -peleistä vaikein kehittää, ja hän käytti siihen aikaa viisi kuukautta. Kolmessa kuukaudessa hän kehitti pelin perusrutiinit, joihin hän haki apua koulun fysiikan kirjoista saadakseen kuulan liikkeet näyttämään mahdollisimman luontevilta. Lopputulosta hän piti parhaana, mihin pystyi. *C-lehden* haastattelussa hän piti koodin kauneutta toissijaisena pelin toimivuudelle. Pelin kehityksen jälkeen Fasoulas lähti armeijaan. *Quedex* jäi hänen viimeiseksi tuotokseksi Commodore 64:lle, sillä seuraavaksi hän ryhtyi suunnittelemaan Amiga-peliä. 

Quedexin musiikin sävelsi Matt Gray. 

## Vastaanotto
*[[Zzap!64]]* arvioi pelin myönteisesti ja antoi sille arvosanan 92 %. Arvostelussa pelin sanottiin olevan ”omintakeinen ja kauniisti toteutettu” pulmapeli. 

*[[C-lehti|C-lehden]]* arvostelussa Niko Nirvi kehui grafiikkaa, mutta piti peliä keskinkertaisena. Hän antoi sille arvosanaksi kuitenkin neljä tähteä viidestä. Myöhemmässä arviossa toimittaja Juho Kuorikoski kutsui peliä ”piinaavaan vaikeaksi”, mutta piti pelin grafiikkaa edelleen komeana.

*[[The One (lehti)|The One]]* -lehti antoi Amiga-versiolle 76% arvostelussaan.

*[[ACE (lehti)|ACE]]* -lehti antoi Amiga-versiolle 890 pistettä.

## Lähteet

## Aiheesta muualla
*
Varsovan roomalaiskatolinen arkkihiippakunta

**Varsovan roomalaiskatolinen arkkihiippakunta** on katolisen kirkon hiippakunta Puolassa. Se on perustettu 16. lokakuuta 1798 ja korotettu arkkihiippakunnaksi 30. kesäkuuta 1818. Vuonna 2014 siihen kuului 1&nbsp;425&nbsp;000 jäsentä.

Nykyinen arkkipiispa on Kazimierz Nycz, jonka virkakausi alkoi vuonna 2007.

## Lähteet
Pajarila

**Pajarila** on Lappeenrannan kaupunginosa. Se sijaitsee kaupungin eteläisellä alueella valtatie 6:n eteläpuolella noin viiden kilometrin päässä keskustasta.

Pajarilan alue oli osa vuonna 1932 Lappeesta irrotettua Lauritsalan kauppalaa, joka liitettiin Lappeenrantaan vuonna 1967. Kaupunginosa on pääasiassa teollisuusaluetta. Siellä on myös ABC:n Viipurinportti-liikennemyymälä ja muutamia vanhoja maataloja.

Kaupunginosaa rajaavat valtatie 6 pohjoisessa, maaseutu idässä, Mustolan satamarata, Höyläkatu ja Eteläkatu etelässä ja Onninkatu lännessä. Pajarilan naapurikaupunginosia ovat Tirilä, Lapvesi ja Karhuvuori.

Kaupunginosan itäpuolisella maaseudulla on Pajarilan vanha maarekisterikylä. Haja-asutuksen lisäksi alueella on Etelä-Karjalan sosiaali- ja terveyspiirin päihdekuntoutumisyksikkö, jonka Lauritsalan kauppala rakensi alun perin kunnalliskodiksi vuosina 1947–1948, ja suuri autopurkamo. Lappeenrannan keskustaajaman osayleiskaava 2030 -suunnitelmassa tälle Pajarilan ja Mustolan kaupunginosien väliselle alueelle on sijoitettu uusi kauppojen, toimitilojen ja teollisuuden keskittymä ja itä-länsisuuntainen kokoojakatu Pajarilanväylä.

Pajarilan ja lähikylien muodostamalla Pajarilan–Rasalan tilastoalueella on 213 asukasta. Pajarilan kaupunginosan alueella asukkaita on vain kolme.

## Lähteet

* 

### Viitteet

## Aiheesta muualla

* Kaupunginosan esittely Lappeenrannan kaupungin sivustolla
Valerija Strah’ova

**Valerija Strah’ova** (s. 9. kesäkuuta 1995) on ukrainalainen tennispelaaja. Parhaimmillaan hän on ollut kaksinpelissä WTA-listan sijalla 231 helmikuussa 2016. Hän on voittanut urallaan kymmenen ITF-turnausta kaksinpelissä ja yhdeksän ITF-turnausta nelinpelissä.

Huhtikuussa 2016 Strah’ova sai villin kortin Katowice Openin pääsarjaan, jossa hävisi avauskierroksella maailmanlistan sijalla 101 olleelle Francesca Schiavonelle.

## Lähteet

## Aiheesta muualla
*
*
Will Smith (amerikkalaisen jalkapallon pelaaja)

**William Raymond Smith III** (4. heinäkuuta 1981 Queens, New York – 9. huhtikuuta 2016 New Orleans, Louisiana) oli yhdysvaltalainen amerikkalaisen jalkapallon pelaaja. Pelipaikaltaan 191&nbsp;senttimetriä pitkä ja 128&nbsp;kilogrammaa painanut Smith oli ulompi linjamies.

New Orleans Saints varasi Smithin numerolla 18 vuoden 2004 varaustilaisuudessa ja hän teki debyyttinsä NFL:ssä samana vuonna. Sarjan tähdistöotteluun Pro Bowliin Smith pääsi mukaan vuonna 2006. Vuonna 2010 Smith oli mukana voittamassa Saintsin kanssa historian  44. Super Bowlia. Viimeiset ottelunsa Saintsin paidassa Smith pelasi vuonna 2012. Vuonna 2014 hän harjoitteli jonkin aikaa New England Patriotsin kanssa, mutta seura ei tarjonnut Smithille sopimusta ennen kauden alkua.

Smith oli osallisena autokolarissa 9. huhtikuuta 2016 New Orleansissa. Hänet ammuttiin kuoliaaksi kolaria seuranneessa kahakassa.

## Lähteet
St. Andrews FC

**St. Andrews Football Club** on jalkapalloseura Pembroken kunnasta Koillis-Maltalta. Seura pelaa Maltan korkeimmalla sarjatasolla Maltan Valioliigassa.

## Lähteet
Saint George (Grenada)

**Saint Georgen alue** on yksi Grenadan kuudesta hallinnollisesta alueesta. Alueen pinta-ala on 65&nbsp;km² ja väkiluku vuonna 2011 oli 36&nbsp;823. Se on alueista pinta-alaltaan toiseksi suurin ja väkiluvultaan suurin. Alueen pääkaupunki on Grenadan pääkaupunki St. George’s, jossa on vajaat 3000 asukasta.

## Lähteet
Pioneer (Freddien kappale)

**Pioneer** () on unkarilaisen laulajan Freddien kappale, jolla hän edusti Unkaria vuoden 2016 Eurovision laulukilpailussa Tukholmassa. Kappaleen on säveltänyt Zé Szabó ja sanoittanut Borbála Csarnai. 

Freddie voitti kappaleellaan helmikuussa 2016 käydyn A Dal -kilpailun saaden 34 prosenttia äänistä ja pääsi näin ollen Unkarin edustajaksi saman vuoden Eurovision laulukilpailuun. Kappale kilpaili kilpailun ensimmäisessä semifinaalissa, jossa se sijoittui neljänneksi 197 pisteellä ja pääsi finaaliin. Finaalissa se keräsi 108 pistettä ja saavutti sijan 19.

## Lähteet
St. George’s FC

**St. George’s Football Club** on jalkapalloseura Cospicuan kunnasta, Maltan itärannikolta. St. George’s pelaa Maltan toiseksi korkeimmalla sarjatasolla Maltan 1. divisioonassa. Seura saavutti historiansa ainoan Maltan mestaruuden kaudella 1916–1917.

## Lähteet
Pembroke (Malta)

**Pembroke** on kunta Maltan pääsaaren Koillis-osassa itärannikolla. Sen asukasluku on noin 2&nbsp;650 ja pinta-ala 2,3 neliökilometriä. 

## Lähteet

## Aiheesta muualla
Félix Hernández

**Félix Abraham Hernández García** (s. 8. huhtikuuta 1986 Valencia) on venezuelalainen baseballpelaaja, joka on vuodesta 2005 lähtien pelannut MLB-liigan Seattle Marinersissa. Hänen pelipaikkansa on syöttäjä.

Oikeakätinen Hernández on urallaan valittu kuudesti tähdistöotteluun. Hän voitti vuonna 2010 American Leaguen parhaan syöttäjän Cy Young -palkinnon.

Elokuussa 2012 Hernándezista tuli Tampa Bay Raysiä vastaan MLB-historian 23. täydellisen ottelun heittänyt syöttäjä. 

## Lähteet
Georg von Trapp

**Georg Johannes Ludwig Ritter von Trapp** (4. huhtikuuta 1880 – 30. toukokuuta 1947) oli itävaltaunkarilainen laivastoupseeri. Hänen perheensä elämään perustuu musikaali *[[Sound of Music (musikaali)|Sound of Music]]*.

Georg von Trapp syntyi 4. huhtikuuta 1880 Zaran (nyk. Zadar) kaupungissa Kroatiassa, joka oli tuolloin osa Itävalta-Unkaria. Hän oli kaksi kertaa naimisissa. Ensimmäisen vaimonsa Agathe Whiteheadin kanssa hän sai seitsemän lasta, mutta tämä kuoli tuhkarokkoon vuonna 1922. Georg avioitui uudestaan Maria Augusta Kutscheran kanssa vuonna 1927. Hänen lapsia ovat muun muassa Werner von Trapp.

Natsien liitettyä Itävallan Saksaan vuonna 1938 Trappin perhe pakeni junalla Italiaan ja sieltä laivalla Yhdysvaltoihin.

## Lähteet
Tuvalun jalkapallomaajoukkue

**Tuvalun jalkapallomaajoukkue** on joukkue, joka edustaa Tuvalua kansainvälisissä jalkapallokisoissa. Joukkuetta hallinnoi Tuvalu National Football Association, joka on Oceania Football Confederationin jäsen. Joukkue ei ole FIFAn jäsen, mutta yrittää saada jäsenyyden.

Joukkueen kotistadion on Funafutilla sijaitseva Tuvalu Sports Ground. Valmentajana toimii (2013 alkaen) hollantilainen Leen Looijen.

## Tyynenmeren kisat
Tuvalu on osallistunut joukkueella Tyynenmeren kisoihin vuosina 1979, 2003, 2007 ja 2011.

## Lähteet
Anhelina Kalinina

**Anhelina Kalinina** (; s. 7. helmikuuta 1997 Nova Kah’ovka) on ukrainalainen tennispelaaja. Parhaimmillaan hän on ollut kaksinpelissä WTA-listan sijalla 107 joulukuussa 2018. Hän on voittanut urallaan 12 ITF-turnausta kaksinpelissä ja kolme ITF-turnausta nelinpelissä.

Kalinina pelasi WTA-turnauksen pääsarjassa ensimmäisen kerran Tashkentissa syyskuussa 2015. Hän hävisi siellä avauskierroksella Nao Hibinolle. Junioreiden maailmanlistalla Kalinina oli parhaimmillaan kahdeksantena maaliskuussa 2014. Hän voitti tyttöjen nelinpelin Australian avoimissa 2014 yhdessä Elizaveta Kulitškovan kanssa. Samana vuonna pelatuissa Yhdysvaltain avointen tyttöjen kaksinpelissä Kalinina eteni loppuotteluun.

## Lähteet

## Aiheesta muualla

*
*
Anastasija Šošyna

**Anastasija Šošyna** (s. 30. marraskuuta 1997 Harkova) on ukrainalainen tennispelaaja. Parhaimmillaan hän on ollut kaksinpelissä WTA-listan sijalla 707 huhtikuussa 2016. Hän on voittanut urallaan kolme ITF-turnausta nelinpelissä.

Huhtikuussa 2016 Šošyna sai villin kortin Katowice Openin pääsarjaan, jossa hävisi avauskierroksella maailmanlistan sijalla 104 olleelle Magda Linettelle.

## Lähteet

## Aiheesta muualla
*
*
TUL:n jalkapallomestaruuskilpailut 1932

**TUL:n jalkapallomestaruuskilpailu 1932** oli 13:tta kertaa järjestetty Suomen Työväen Urheiluliiton jalkapallomestaruuskilpailu. Sen voitti ensimmäisen TUL:n mestaruutensa saavuttanut Tampereen Pallo-Veikot. 

Kilpailuun osallistui kuusi TUL:n piirinmestaruuden aikaisemmin kesällä voittanutta seuraa, joista Helsingin Kullervo ja Turun Toverit arvottiin suoraan välieriin. KTP ei saapunut paikalle Talikkalan Tovereita vastaan pelattavaan otteluun ja näin viipurilaiset saivat luovutusvoiton.

Tampereella pelatussa loppuottelussa TPV voitti Kullervon maalein 2–0. Ottelua seurasi Pyynikin urheilukentällä yli 2 000 katsojaa, mikä lehtitietojen mukaan oli siihen asti suurin yleisömäärä Tampereella pelatussa jalkapallo-ottelussa. Pyynikin kenttä oli alimittainen, jonka vuoksi Kullervo vaati uusintaottelua. TPV oli valmis kohtaamaan Kullervon, mutta TUL:n liittotoimikunta ei suostunut helsinkiläisten pyyntöön.

## Ottelut

### Puolivälierät

### Välierät

### Loppuottelu

## Lähteet
Rick Battaglia

**Rick Battaglia** (myös *Rik Battaglia*, oikealta nimeltään *Caterino Bertaglia*; 18. helmikuuta 1927 Corbola, Rovigon maakunta – 27. maaliskuuta 2015 Corbola) oli italialainen elokuvanäyttelijä. 

Köyhään perheeseen syntynyt Battaglia työskenteli nuoresta asti mitä erilaisimmissa ammateissa. Vuonna 1954 hän esitti Sophia Lorenin rinnalla yhtä pääosista Mario Soldatin melodraamassa *[[Nainen joelta]]*. Battaglia pääsi opiskelemaan Rooman Kokeelliseen elokuvakeskukseen ja sai ulkonäkönsä ja urheilullisuutensa ansiosta pääosia pukudraamoissa kuten *Orlando e i Paladini di Francia* (1958), *[[Persian miekka]]* (1960) ja *[[Sodoma ja Gomorra (elokuva)|Sodoma ja Gomorra]]* (1962). 1960-luvulla näyttelijä erikoistui spagettiwesterneihin. Myöhemmin hän joutui esittämään etupäässä sivuosia.

## Elokuvia
* *[[Hannibal (vuoden 1959 elokuva)|Hannibal]]*, 1959
* *[[Voittamaton soturi]]*, 1960
* *[[Giulio Cesare, il conquistatore delle Gallie]]*, 1962
* *[[Kleopatra ja miehet]]*, 1962
* *[[Il leone di San Marco]]*, 1963
* *[[Sandokan, la tigre di Mompracem]]*, 1963
* *[[Malesian merirosvot]]*, 1964
* *[[Mannaja]]*, 1977

## Lähteet

## Aiheesta muualla
* Internet Movie Database: Rick Battaglia
Axel Lesser

**Axel Lesser** synt. 18. huhtikuuta 1946 Brotterodessa itäisessä Saksassa on entinen itäsaksalainen maastohiihtäjä, jonka ura oli parhaimmillaan 1970-luvun alkuvuosina. Huippuvuosinaan hän edusti ASK Vorwärts Oberhof-seuraa.

Lesser osallistui kolme kertaa talviolympialaisiin eli vuosina 1968, 1972 ja 1976. Vuoden 1968 Grenoblen kisoissa hän sijoittui 36:nneksi 30 kilometrillä, 15 kilometrillä hän keskeytti ja oli seitsemänneksi sijoittuneessa Itä-Saksan 4&nbsp;x&nbsp;10 kilometrin viestijoukkueessa. Neljä vuotta myöhemmin vuonna 1972 Sapporon talviolympialaisissa Lesser saavutti parhaan henkilökohtaisen sijoituksen saavuttamalla 6. sijan 15 kilometrillä, sijoittui 12:nneksi 30 kilometrillä ja oli kuudenneksi sijoittuneessa Itä-Saksan viestijoukkueessa. 

Kolmannet olympiakisat vuonna 1976 Innsbruckissa olivat hänelle viimeiset ja varsin erikoiset. Niissä hän sijoittui 17:nneksi 30 kilometrillä. 4&nbsp;x&nbsp;10 kilometrin viestissä hänelle oli epäonnea. Gerd Hessler toi Itä-Saksan joukkueen toisena Ruotsin jäljessä vaihtoon Lesserin lähtiessä 2. osuudelle. Hän törmäsi kuitenkin ladulla olleen ulkopuolisen naisturistin kanssa 1,5 kilometriä lähdöstä, ja joutui loukkantuneena keskeyttämään. Myöhemmin Lesser kertoi, että kyseinen naishenkilö kuului Neuvostoliiton joukkueeseen, jonka tehtävät liittyivät Neuvostoliiton hiihtäjien kenkäongelmien hallitsemiseen kisan aikana. Neuvostoliiton ensimmäisen osuuden hiihtäjällä oli hajonnut uuden kärkisiteen kenkä. Lesserin lausuntoa tukivat toisen osuuden suomalaishiihtäjä Juha Mieto ja ruotsalaishiihtäjä Christer Johansson sekä Ruotsin hiihtojoukkueen johtaja Lars Öster. Tähän aikaan tällaista syytä ei sopinut julkaista. Kisa päättyi lopulta Suomen voittoon Norjan sijoittuessa hopealle ja Neuvostoliiton pronssille., 

Lesser kuului 1970-luvun alussa Itä-Saksan viestijoukkueeseen, joka oli maailman kärkeä. Vuoden 1970 MM-kisoissa Vysoke Tatralla Itä-Saksan joukkue Gerd Hessler, Lesser, Gerhard Grimmer ja Gert-Dietmar Klause sijoittui hopealle Neuvostoliiton jäljessä. Henkilökohtaiset sijoitukset olivat 15 kilometrillä 19. ja 30 kilometrillä 16.

Vuoden 1974 MM-kisoissa Falunissa Lesser jäi viestinelikon ulkopuolelle. Hänen paikkansa otti Dieter Meinel, joka oli sijoittunut avausmatkalla 30 kilometrillä kahdeksanneksi. Vastaavasti Hessler sijoittui 15:nneksi 15 kilometrillä. Lesser joutui katselemaan sivusta, kun Gert-Dietmar Klause toi Itä-Saksan joukkueen voittajana maaliin.

Vuoden 1976 olympialaisten jälkeen Lesserin täytyi päättää ura polviongelmien vuoksi. Asuinpaikkana hänelle uransa jälkeen on ollut synnyinseutu Brotterode. 

Axel Lesserin veljenpoika on ampumahiihtäjä Erik Lesser.

## Lähteet
Jacques Haeko

**Jacques Haeko** (s. 23. huhtikuuta 1984 Nouméa) on uusikaledonialainen jalkapalloilija, joka edustaa kotimaansa pääsarjassa pelaavaa AS Lössiä. Oikeajalkainen Haeko on pelipaikaltaan hyökkääjä. Hän kuuluu myös Uuden-Kaledonian jalkapallomaajoukkueeseen.

Haeko debytoi kotimaansa pääsarjassa pelaavassa AS Lössissä vuonna 2008. Hän on saavuttanut seuran kanssa Uuden-Kaledonian cupvoiton vuonna 2012.

Uuden-Kaledonian jalkapallomaajoukkueessa Haeko debytoi elokuussa 2011 Tyynenmeren kisojen ottelussa Vanuatua vastaan. Hän teki tuossa turnauksessa kaksi maalia Uuden-Kaledonian voittaessa kultaa. Vuoden 2012 OFC Nations Cupissa, jossa Uusi-Kaledonia sijoittui hopealle, Haeko oli turnauksen paras maalintekijä kuudella osumallaan.

## Saavutukset
**Seurajoukkuetasolla**
*Uuden-Kaledonian cup: 2012

**Maajoukkuetasolla**
*Tyynenmeren kisat: kultaa (2011)
*OFC Nations Cup: hopeaa (2012)

**Henkilökohtainen**
*OFC Nations Cupin paras maalintekijä: 2012

## Lähteet
FC Tofaga

**FC Tofaga** on tuvalulainen jalkapalloseura. Seura on Vaitupusta, ja se pelaa maansa korkeimmalla sarjatasolla, A-divisioonassa. FC Tofaga on jaettu kahteen joukkueeseen; FC Tofaga A ja FC Tofaga B, jotka pelaavat nimiensä mukaisesti eri divisioonissa.

## Saavutukset
* Benson and Hedges Cup: 1997
* Christmas Cup: 2010
* Independence Cup: 1998, 2006, 2010, 2012
* National Bank of Tuvalu Cup: 2006, 2007, 2008, 2011, 2012
* Tuvalu Games: 2010, 2012

## Lähteet
Lainlukija

**Lainlukija** (ruots. *Lagläsare*) oli 1500- ja 1600-luvuilla Ruotsissa ja Suomessa laamannin tai kihlakunnantuomarin sijaisesta käytetty nimitys. Varsinaisilla tuomarinvirkaan nimitetyillä henkilöillä oli usein jo ennestään jokin muu korkeampi virka ja he saattoivat silloin valita lakia tuntevan lainlukijan sijaisekseen ja antaa tälle palkkana osan virkatuloista. Lainlukijana saattoi 1600-luvulla tavallisesti olla Turun hovioikeudessa auskultoinut henkilö joka oli arvoltaan varatuomari.

## Lähteet
Ujué

**Ujué** (baskiksi *Uxue*) on kunta Navarran maakunnassa Espanjassa. Kunnan asukasluku on noin 190.

## Lähteet

## Aiheesta muualla
Tuvalu Sports Ground

**Tuvalu Sports Ground** on Oseaniassa sijaitsevan Tuvalun saaristovaltion ainoa stadion. Tuvalun atollisaaret ovat pieniä ja hyvin kapeita, minkä vuoksi ainoastaan Funafutin saarelle on rakennettu stadion.

## Käyttö
Eniten stadionilla pelataan jalkapalloa ja rugbya. Kaikki maan jalkapallo-ottelut pelataan stadionin kentällä; A-divisioonan ottelut sekä Independence Cup, NBT Cup, Tuvalu Games ja Christmas Cup -turnaukset. Stadionin katto on vuorattu aurinkopaneeleilla, joiden energiantuotanto kattaa noin viisi prosenttia Funafutin energiatarpeesta.
Kenttä on rakennettu korallisaarelle, jolla ei luontaisesti kasva ruohoa. Stadionin kenttää varten Fidžiltä lennätettiin savimaata, jolla saatiin aikaiseksi nurmikenttä.

## Lähteet
Kaupunginkirjuri

**Kaupunginkirjuri** (ruots. *Stadskrivare*) oli Ruotsissa ja Suomessa keskiajalla ja uudella ajalla kaupungin virkamies jonka tehtäviin kuului pöytäkirjan pito kaupungin raadin istunnoista, lain lukeminen oikeuskäsittelyissä, kirjanpito kaupungin tonteista ja tonttien omistajista sekä porvarinkirjojen laatiminen. Asemaltaan hän vastasi kaupungin raatimiehiä mutta hänellä ei ollut äänestysoikeutta raadin kokouksissa. 

## Lähteet
Peñaranda de Duero

**Peñarande de Duero** on kunta Burgosin maakunnassa Kastilia ja Leónin itsehallintoalueella Espanjassa. Vuonna 2021 kunnan väkiluku oli 511.

Peñaranda de Duero sijaitsee Arandillajoen (Río Arandilla) varrella. Burgosiin on matkaa maanteitse noin 90&nbsp;km ja Aranda de Dueroon 20&nbsp;km.

Paikkakunnan nimi mainitaan ensimmäisen kerran noin vuonna 1000, jolloin se oli puolustuslinnoitus.

## Kuvia

CastilloDePeñarandaDeDuero20110625111642P1120518.jpg|Castillo de Peñaranda de Duero
Peñaranda de Duero Santa Ana 266.JPG|Excolegiata de Santa Ana
Plaza Mayor. Peñaranda de Duero.jpg|Plaza Mayor
Peñaranda de Duero, Palacio de Avellaneda-PM 17545.jpg|Palacio de Avellaneda


## Lähteet
*Spain.info: Peñaranda de Duero 

### Viitteet

## Aiheesta muualla
Pooskerin saaristo

**Pooskerin saaristo** on Natura 2000 -suojelualue Merikarvialla ja Porin Ahlaisissa. Natura-alueen sisälle jää sekä mantereeseen työntyviä suojaisia lahtia että ulkosaariston puuttomia luotoja. Metsähallituksen hallinnassa olevat osat Natura-alueesta ovat osa Selkämeren kansallispuistoa.

Alueen eteläosan muodostaa Karvianjoen vesistöön kuuluva Ahlaistenjoen suisto. Siihen liittyy kluuvijärven muodostava, maankohoamisen seurauksena merestä irti kuroutunut entinen merenlahti Mustalahti.

Mustalahteen ja Ahlaistenjokisuistoon liittyy pohjoisessa osittain harjuaineksesta muodostuva, metsäinen, osin hiekkarantainen, luode–kaakko-suuntainen Saanteen eli Sandön niemi. Sen jatkeena on ulkosaaristossa Merikarvian puolella samaan harjujaksoon kuuluva pitkä ja kapea Revelin saari.

Merikarvian rannikon mantereen ja siihen maankohoamisen myötä kiinni kasvaneen Pooskerin saaren väliin jää kirkasvetinen ja matala mutta rehevä Pooskerinlahti joka muodostaa suojaisan fladan. Lisäksi Natura-alueeseen kuuluu Pooskerin saaren itärannan niemiä ja saaria lahden länsirannalla.

Pooskerin luoteis- ja itäosissa on soraisia saaria, matalia ruovikkoisia lahtia  ja katajaa kasvavia lehtoisia kumpareita sekä rantaniittyjä. Pooskerin luoteiskärjen viereen Isäntäviikin luona jää Pitkäkarin saari, jossa on sekä kalliota että lehtoa.

Pohjoisessa Pooskerin edustalla olevat Peipunkarit ovat matalia, hiekkarantaisia mutta lohkareisia saaria, joilla esiintyy nummea, hietikkoa ja somerikkoa. Rehevyyttä tuovat rantojen rakkolevä- eli hauruvallit.

## Lähteet
* 
### Viitteet

## Aiheesta muualla

*
*
Volodymyr Hroisman

**Volodymyr Borysovytš Hroisman** (, s. 20. tammikuuta 1978 Vinnytsja) on ukrainalainen poliitikko ja entinen pääministeri. Hän on etniseltä taustaltaan juutalainen. Hänestä tuli Verh’ovna Radan puhemies marraskuussa 2014. Pääministerinä hän toimi huhtikuusta 2016 elokuuhun 2019. Hroisman edustaa Petro Porošenkon blokkia.

Hroisman kuului Arseni Jatsenjukin ensimmäiseen hallitukseen, joka nousi valtaan helmikuussa 2014 entisen Ukrainan presidentin Viktor Janukovytšin paettua maasta. Marraskuussa 2014 hänet äänestettiin Ukrainan parlamentin, Verh’ovna Radan puhemieheksi. Hroisman valittiin Ukrainan uudeksi pääministeriksi huhtikuussa 2016 Arseni Jatsenjukin erottua tehtävästä. Hroisman on Ukrainan historian nuorin pääministeri.

## Lähteet

## Aiheesta muualla
Porvarikirja

**Porvarikirja** (ruots. *Burbrev*) oli Ruotsissa ja Suomessa ennen elinkeinovapauden voimaantuloa käytössä ollut asiakirja, joka antoi kaupungin asukkaalle porvarioikeudet. Porvarioikeus antoi kaupungin asukkaalle laillisen oikeuden harjoittaa kauppias- tai käsityöläisammattia kaupungissa sekä ne edut, jotka kuuluivat kaupungin porvareille. Porvarioikeutta haettiin kaupungin maistraatilta, joka otti vastaan hakijan porvarivalan ja antoi tälle maksua vastaan kaupunginkirjurin laatiman porvarikirjan.

## Lähteet
Skyler Samuels

**Skyler Rose Samuels** (s. 14. huhtikuuta 1994 Los Angeles, Kalifornia, Yhdysvallat) on yhdysvaltalainen näyttelijä. Hänet tunnetaan muun muassa rooleistaan televisiosarjoissa *The Gates*, *The Nine Lives of Chloe King*, *[[Scream Queens]]* ja *[[The Gifted (yhdysvaltalainen televisiosarja)|The Gifted]]*.

## Ura
Samuels esitti Gertrude "Gigi" Hollingsworthin roolin Disney Channelin televisiosarjassa *[[Waverly Placen velhot]]* ja esiintyi elokuvissa *The Stepfather* ja *Furry Vengeance*. Hän on esiintynyt myös ABC:n televisiosarjoissa *The Gates* ja *The Nine Lives of Chloe King*, jotka kuitenkin lopetettiin ensimmäisten tuotantokausien jälkeen. 

Samuels esiintyi *[[American Horror Story]]n* neljännellä kaudella 4 jakson ajan. Hän esiintyi Mae Whitmanin ja Bella Thornen kanssa komediaelokuvassa *[[The Duff]]* vuonna 2015. Samana vuonna hän esitti Grace Gardnerin roolin Foxin televisiosarjassa *[[Scream Queens]]*.

## Yksityiselämä
Skyler Samuels syntyi Los Angelesissa Kalifornian osavaltiossa. Samuelsin isä on USA:n liittovaltion sheriffi  ja äiti käsikirjoittamattomien televisiosarjojen tuottaja. Hänellä on kolme veljeä ja yksi sisko.

Samuels opiskelee markkinointia ja immateriaalioikeuksia Stanfordin yliopistossa. Hän piti puolen vuoden tauon opiskelustaan osallistuakseen *Scream Queensin* kuvauksiin ja palasi takaisin kouluun tammikuussa 2016. Hän on myös Kappa Alpha Theta -sisarkunnan jäsen.

## Filmografia
### Elokuvat

### Televisiosarjat

## Lähteet
Maltan Valioliigan kausi 2015–2016

**Maltan Valioliigan kausi 2015–2016** on järjestyksessään 101. Maltan Valioliigan kausi. Hallitsevana mestarina kauteen lähti Hibernians. Kauden päätteeksi Valletta FC voitti historiansa 23. mestaruuden.

## Joukkueet
*Balzan FC
*Birkirkara FC
*Floriana FC
*Hibernians FC
*Mosta FC
*Naxxar Lions FC
*Pembroke Athleta FC
*Qormi FC
*Sliema Wanderers FC
*St. Andrews FC
*Tarxien Rainbows FC
*Valletta FC

## Sarjataulukko

## Lähteet
Pölkkyvehnä

**Pölkkyvehnä** (*Triticum compactum* tai *Triticum aestivum* subsp. *compatum*) on pienijyväinen, lyhyttähkäinen vehnälaji tai leipävehnän alalaji. Sitä viljeltiin Suomessa syysvehnänä paikoin vielä 1800-luvun lopulla, kunnes pitkätähkäisempi ja satoisampi ns. tavallinen syysvehnä syrjäytti sen. Pölkkyvehnää on viljelty aiemmin laajalti Euroopassa.

## Lähteet

## Aiheesta muualla
* Suomen Lajitietokeskus: Pölkkyvehnä – ''Triticum aestivum'' subsp. ''compactum''
* Kassu – Kasvien suomenkieliset nimet: Pölkkyvehnä (''Triticum compactum'')
* ITIS: ''Triticum compactum''
Tamanuku

**Tamanaku** on tuvalulainen jalkapalloseura. Seura on Nukufetausta, ja se pelaa maansa korkeimmalla sarjatasolla, A-divisioonassa. Tamanaku on jaettu kahteen joukkueeseen; Tamanuku A ja Tamanuku B, jotka pelaavat nimiensä mukaisesti eri divisioonissa. Tamanuku tunnettiin aiemmin nimellä FC Teasi.

### Voitot:
* Independence Cup: 2005
* National Bank of Tuvalu Cup: 2006,2011
* Tuvalu Knockout Cup: 1982

## Lähteet
Gerd Hessler

**Gerd Hessler** (s. 13. syyskuuta 1948 Tannenbergsthalissa Saksissa itäisessä Saksassa) on entinen itäsaksalainen maastohiihtäjä, joka saavutti urallaan maailmanmestaruuden ja oli parhaimmillaan 1970-luvulla.

Hessler edusti urallaan SC Dynamo Klingenthalia. Kansallisen junioriuran jälkeen hän oli vuoden 1968 Grenoblen talviolympialaisissa varamiehenä. Vuoden 1969 Itä-Saksan mestaruuskisoissa hän sijoittui seuratoverinsa Gert-Dietmar Klausen jäljessä 30 kilometrillä toiseksi ja voitti Klingenthalin viestijoukkueen jäsenenä ensimmäisen Itä-Saksan mestaruutensa.

Vuodesta 1970 tuli Hesslerin läpimurtovuosi kansainväliseen tietoisuuteen. Kansallisissa mestaruuskisoissa hän oli joka matkalla kärkiviisikossa parhaan sijoituksen ollessa 30 kilometrin neöljäs sija. Hänet valittiin vuoden 1970 Vysoke Tatran MM-kisojen joukkueeseen. Yksilömatkoilla paras sijoitus oli 30 kilometrin 20. sija. Viestissä tuli sitten menestystä, kun Itä-Saksan joukkue Hessler-Lesser-Grimmer-Klause saavutti hopeaa Neuvostoliiton voittaessa. Hessler oli mukana myös Rovaniemellä huhtikuussa 1970 järjestetyissä talviuniversiadeissa, joissa hän oli saavuttamassa hopeaa Itä-Saksan viestijoukkueessa.

Vuoden 1972 Sapporon talviolympialaisissa Hessler sijoittui 25:nneksi 15 kilometrillä, 18:nneksi 30 kilometrillä. Viestissä Hessler oli jälleen avausosuudella joukkueen sijoittuessa nyt kuudenneksi.

Falunin MM-kisoissa kahta vuotta myöhemmin vuonna 1974 Hessler sijoittui 15:nneksi 15 kilometrillä ja oli mukana maailmanmestaruuden voittaneessa Itä-Saksan viestijoukkueessa,.

Vuonna 1975 Hessler voitti ensimmäisen kerran henkilökohtaisen mestaruuden pisimmällä matkalla, joka silloin oli 40 kilometriä. Seuraavana vuonna 1976 Hessler saavutti kansalliset mestaruudet 15 kilometrillä ja viestissä sekä hopeaa 30 ja 50 kilometrillä. Samana vuonna 1976 eli Innsbruckin olympiavuonna sijoitukset olympiakisoissa olivat vaatimattomat 28. niin 15 kuin 50 kilometrillä. Viestissä Hessler tuli toisena ykkösosuudelta, mutta Lesserin matka päättyi onnettomuuteen, joka pakotti joukkueen keskeyttämään.

1970-luvun alun huippuviestijoukkueen Lesserin ja Grimmerin lopettaessa Klause ja Hessler jatkoivat vielä vanhasta 1970-luvun alun huippuhiihtäjistä. Hän oli vuosina 1974–1979 voittoisassa Klingenthalin viestijoukkueessa. Vuonna 1977 hän saavutti mestaruuden 30 kilometrillä. Vuoden 1978 Lahden MM-hiihdot jäivät Hessleriltä väliin. Vuodesta 1979 tuli Hesslerille viimeinen aktiivivuosi. Silloin hän saavutti viestimestaruuden lisäksi hopeaa 30 kilometrillä.

Kaikkiaan Gerd Hessler saavutti Itä-Saksan mestaruushiihdoissa 11 kultaa, 9 hopeaa ja 3 pronssia.

## Siviilielämä
Gerd Hessler oli naimisissa itä-saksalaisen huippuhiihtäjän Monika Debertshäuserin kanssa. Avioliitto päättyi kuitenkin myöhemmin eroon.

Uransa jälkeen Hessler toimi Klingenthalissa valmentajana. Valmentajauran jälkeenen hän toimi vakuutusagenttina Aschenbergissä.

## Lähteet